
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ομάδας εργασίας για την εξέταση θεμάτων 
της Ποντοπόρου Ναυτιλίας και υποβολή συγκεκρι¬ 
μένων προτάσεων. 1 

Καθορισμός τιμής διάθεσης βιβλίου ατελούς παραλα¬ 
βής εφοδίων και υλικών πλοίων. 2 

Κατάργηση Διοικητικού Τομέα Τουριστικών Λιμένων 
και αντίστοιχης θέσης Ειδικού Γραμματέα στο 

Υπουργείο Ανάπτυξης. 3 

Προσόντα, προϋποθέσεις και τρόπος εισαγωγής στην 

Σχολή Δοκίμων Υπαξιωματικών ΑΣ. 4 

Καθορισμός αποδέκτη και ανωτάτων επιτρεπτών 
ορίων ρυπαντών λυμάτων στην περιοχή Μουρού- 
λια Ν. Αγίου Ευστρατίου. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 23313/1.6.2000 απόφαση 
του Γενικού Γραμματέα Περιφέρειας Αττικής. 6 


ΑΠΟΦΑΣΕΙ Σ 

Αριθ. 1444/Γ64 (1) 

Σύσταση ομάδας εργασίας για την εξέταση θεμάτων της 
Ποντοπόρου Ναυτιλίας και υποβολή συγκεκριμένων 
προτάσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Τις διατάξεις: 

1) Του Π. Δ/τος 178/2000 του Οργανισμού του Υπουρ¬ 
γείου Εθνικής Οικονομίας (ΦΕΚ 165/τ.Α'/14.7.2000). 

2) Του Π. Δ/τος 242/99 (ΦΕΚ201 Α'/30.9.99) του Οργανι¬ 
σμού του Υπουργείου Εμπορικής Ναυτιλίας. 

3) Την υπ’ αριθμ. 36969/ΔΙΟΕ 2037/7.11.96 (ΦΕΚ 1026/τ. 
Β'/12.11.1996) απόφαση του Υπουργού Εθνικής Οικονο¬ 
μίας «Μεταβίβαση δικαιώματος υπογραφής στους Γενι¬ 
κούς Γραμματείς ΥΠΕΘΟ και Επενδύσεων και Ανάπτυξης 
στους Προϊσταμένους Γενικών Δ/νσεων, στους Προϊστα¬ 


μένους Δ/νσεων Τμημάτων και Αυτοτελών Γ ραφείων του 
Υπουργείου Εθνικής Οικονομίας «να υπογράφουν με εντο¬ 
λή Υπουργού» όπως τροποποιήθηκε με τις αριθμ. 
6220/ΔΙΟΕ 84/20.2.97 (ΦΕΚ 137/τ.Β'/28.2.97) και 
27986/ΔΙΟΕ 695/26.2.98 (ΦΕΚ993/τ.Β'/22.9.1998), όμοιες. 

4) Την υπ’ αριθμ. 4222/1.7.1997/11.8.1997 Απόφαση του 
Υπουργού Εμπορικής Ναυτιλίας περί «Μεταβίβασης αρ¬ 
μοδιοτήτων και του δικαιώματος υπογραφής σε Διοικητι¬ 
κά και Οικονομικά θέματα με «εντολή Υπουργού» στο Γ ε¬ 
νικό Γ ραμματέα, τον Αρχηγό του Λιμενικού Σώματος, 
τους Υπαρχηγούς του Λιμενικού Σώματος, Προϊσταμέ¬ 
νους των κλάδων, Διευθύνσεων, Τμημάτων και Υπηρεσίες 
προμηθειών ΛΣ, του Υπουργείου Εμπορικής Ναυτιλίας 
(ΥΕΝ)» (ΦΕΚ 724Β'/19.9.1997). 

5) Τις κοινοτικές κατευθυντήριες γραμμές για τις κρατι¬ 
κές ενισχύσεις στον τομέα των θαλασσίων μεταφορών 
(Επίσημη Εφημερίδα των Ευρωπαϊκών Κοινοτήτων Αριθ. 
Ο 205/5/97), αποφασίζουμε: 

I. Συγκροτούμε ομάδα εργασίας που θα αποτελείται 
από τους κάτωθι: 

1. Σιδηρόπουλο Ιωάννη, Γ εν. Δ/ντή της Γενικής Δ/νσης 
Οικονομικής Πολιτικής του Υπουργείου Εθνικής Οικονο¬ 
μίας, μεαναπληρώτριατην Μ. Μιχαλοπούλου Δ/ντριατης 
Δ/νσης Τομέων Παραγωγής. 

2. Αρχιπλοίαρχο Λ.Σ. Παπαχριστοδούλου Γ. με αναπλη¬ 
ρωτή τον Πλοίαρχο Λ.Σ. Ρεντζεπέρη Θ. 

3. Πλωτάρχη Λ.Σ. Αθανασόπουλο Αθανάσιο. 

4. Κουνάδη Διονύση Γ εν. Δ/ντή του Υπουργείου Οικονο¬ 
μικών. 

5. Τζαμουτζάκη Φραγκίσκο Ερευνητή ΚΕΠΕ. 

6. Για την τήρηση των πρακτικών την επιμέλεια και τη δα¬ 
κτυλογράφηση των κειμένων ορίζουμε την Αικατερίνη Δρε- 
μούρα υπάλληλο της Γεν. Δ/νσης Οικονομικής Πολιτικής. 

II. Έργο της Επιτροπής θα είναι η υποβολή εντός διμή- 
νου συγκεκριμένων προτάσεων για την ενίσχυση της Πο¬ 
ντοπόρου Ναυτιλίας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 15 Ιανουάριου 2001 
Οι Γ ενικοί Γ ραμματείς 
Υπουργείου Υπουργείου 

Εθνικής Οικονομίας Εμπορικής Ναυτιλίας 

ΣΠΥΡΟΣ ΤΡΑΥΛΟΣ ΓΕΩΡΓΙΟΣ Ν. ΧΑΛΒΑΤΖΟΓΛΟΥ 
































832 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Τ. 169/57 (2) 

Καθορισμός τιμής διάθεσης βιβλίου ατελούς παραλα¬ 
βής εφοδίων και υλικών πλοίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Την αριθμ. 29586/8.9.2000 αναφορά του Α' Τελωνεί¬ 
ου Πειραιά με την οποία ζητείται ο καθορισμός τιμής διά¬ 
θεσης του βιβλίου ατελούς παραλαβής εφοδίων και υλι¬ 
κών πλοίων. 

2) Την παραγρ. 4 του άρθρου 7 της αριθμ. Τ. 1400/10/ 
2.3.2000 Α.Υ.Ο. «περίτων όρων και διατυπώσεων εναπόθε¬ 
σης εφοδίων και εφοδιασμού πλοίων, αεροσκαφών κ.λπ.». 

3) Την αριθμ. 66206/25.6.86 εγκύκλιο του Γ.Λ.Κ., «περί 
προσδιορισμού και αναπροσαρμογής αντιτίμου πώλησης 
βιβλίων και κωδίκων και εντύπων γενικά». 

4) Τις διατάξεις του άρθρου 48 του Ν. 1591/86 (ΦΕΚ 
50Α') «περί αντιτίμων ή δικαιωμάτων πάσης (ρύσεως για 
την πώληση βιβλίων, κωδικών κ.λπ., εντύπων, γενικά από 
Δημόσιες Υπηρεσίες προς τρίτους. 

5) Το από 5.12.2000 πρακτικό της Επιτροπής που συ- 
στήθηκε για τον προσδιορισμό αντιτίμου διάθεσης βιβλί¬ 
ου ατελούς παραλαβής εφοδίων και υλικών πλοίων, με το 
οποίο εισηγήθηκε τον καθορισμό της τιμής διάθεσης του 
βιβλίου σε 4.000 δραχμές, κατά τεμάχιο. 

6) Την αριθμ. 1039386/441/Α0006/21.4.2000 «Ανάθεση 
αρμοδιοτήτων Υπουργού στους Υφυπουργούς Οικονομι¬ 
κών», αποφασίζουμε: 

Καθορίζουμε τη διάθεση του εντύπου «Βιβλίο ατελούς 
παραλαβής εφοδίων και υλικών πλοίων» στην τιμή των 
4.000 δραχμών το τεμάχιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

-♦- 

Αριθ. Τ/449 (3) 

Κατάργηση Διοικητικού Τομέα Τουριστικών Λιμένων και 
αντίστοιχης θέσης Ειδικού Γραμματέα στο Υπουργείο 
Ανάπτυξης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 28 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785) όπως συ¬ 
μπληρώθηκε μετηνπαρ. 1 του άρθρου 11 του Ν. 1586/ 
1986 (ΦΕΚ 37/Α786). 

2. Τις διατάξεις του Π.Δ. 27/1.2.96 (ΦΕΚ 19/Α796) «Συγ¬ 
χώνευση των Υπουργείων Τουρισμού, Βιομηχανίας, 
Ενέργειας, Τεχνολογίας και Εμπορίου στο Υπουργείο 
Ανάπτυξης». 

3. Το Π.Δ. 143/2000 «Διορισμός Υπουργών, Αναπληρω¬ 
τή Υπουργού και Υφυπουργών» (ΦΕΚ 122/Α713.4.2000) 

4. Τις διατάξεις των άρθρων 30 και 37 του Ν. 2160/93 
«Ρυθμίσεις για τον Τουρισμό και άλλες διατάξεις» (ΦΕΚ 
118 Α'). 


5. Τις διατάξεις της παρ. 3 του άρθρου 5 του Ν. 2206/ 
20.4.94 «Ίδρυση, Οργάνωση, λειτουργία, έλεγχος καζί¬ 
νων και άλλες διατάξεις» (ΦΕΚ 62Α'). 

6. Την με αριθ. Τ/2482/1.7.97 (ΦΕΚ537/Β797) Κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης, Οικονομικών και Ανάπτυξης «Σύσταση 
Διοικητικού Τομέα Τουριστικών Λιμένων και αντίστοιχης 
θέσης Ειδικού Γ ραμματέα στο Υπουργείο Ανάπτυξης». 

7. Την αριθ. ΔΙΔΚ/Φ 1/2/11187/2000 (ΦΕΚ 630/Β') από¬ 
φαση Πρωθυπουργού και Υπουργού Εσωτερικών, Δημό¬ 
σιας Διοίκησης και Αποκέντρωσης «ανάθεση αρμοδιοτή¬ 
των στους Υφυπουργούς Εσωτερικών Δημόσιας Διοίκη¬ 
σης και Αποκέντρωσης». 

8. Την 1039386/441/Α0006/21.4.2000 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

9. Τις οργανωτικές ανάγκες του Τομέα Τουρισμού του 
Υπουργείου Ανάπτυξης. 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Καταργούμε τον Διοικητικό Τομέα Τουριστικών Λιμέ- 
νωντου Υπουργείου Ανάπτυξης καθώς καιτην αντίστοιχη 
θέση Ειδικού Γ ραμματέα που είχαν συσταθεί με την αριθ. 
Τ/2482/1.7.97 (ΦΕΚ 537/Β797) απόφαση Υπουργών Εσω¬ 
τερικών, Δημόσιας Διοίκησης και Αποκέντρωσης, Οικο¬ 
νομικών και Ανάπτυξης. 

2. Οι Υπηρεσίες που συγκροτούσαν τον καταργούμενο 
Διοικητικό Τομέα υπάγονται διοικητικά στον Γ ενικό Γ ραμ¬ 
ματέα Ανάπτυξης. 

Η απόφαση αυτή να δημοσιευθεί στην Εφημερίδα 
της,Κυβέρνησεως. 

Αθήνα, 18 Ιανουάριου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ.ΤΖΑΝΗΣ Γ. ΔΡΥΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 1211.2/01/2001 (4) 

Προσόντα, προϋποθέσεις και τρόπος εισαγωγής στην 
Σχολή Δοκίμων Υπαξιωματικών ΑΣ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. - Τη διάταξη της παραγράφου 1 του άρθρου 3 του Ν. 
2329/95 (172 Α') όπως αυτή ισχύει τροποποιηθείσα με τη 
διάταξη της παραγράφου 2 του άρθρου 33 του Ν. 2638/98 
(204 Α'). 

2. - Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Προκήρυξη διαγωνισμού 

1. Ο διαγωνισμός για την εισαγωγή Δοκίμων στη Σχολή 
Δοκίμων Υπαξιωματικών ΑΣ γίνεται μετά από προκήρυξη 

του Αρχηγού Λιμενικού Σώματος και η επιλογή των υπο¬ 
ψηφίων πραγματοποιείται σύμφωνα με τις διατάξεις της 
παρούσας. 

2. Στην προκήρυξη ορίζονται: 

α) Ο αριθμός εκείνων που θα εισαχθούν στη Σχολή συ¬ 
νολικά με ή χωρίς ειδικότητα ή κατά κατηγορίες υποψη¬ 
φίων. 

β) Τα απαιτούμενα προσόντα. 

γ) Τα απαιτούμενα δικαιολογητικά, ο χρόνος και ο τρό¬ 
πος υποβολής τους. 

δ) Η διαδικασία, ο χρόνος, ο τόπος και ο τρόπος των 
υγειονομικών εξετάσεων, αθλητικών δοκιμασιών και ο 
τρόπος της επιλογής με μόρια. 

ε) Κάθε άλλη αναγκαία λεπτομέρεια. 

3. Στην προκήρυξη καθορίζεται και ποσοστό προς κα¬ 
τάταξη υποψηφίων που ανήκουν στις Ειδικές Κατηγορίες 
σύμφωνα με την ισχύουσα νομοθεσία καθώς και τα απα¬ 
ραίτητα δικαιολογητικά. 

ΜΕΡΟΣ Α' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΑΠΟ ΙΔΙΩΤΕΣ 
Άρθρο 2 

Γενικά προσόντα 

Οι υποψήφιοι/ες για τη Σχολή Δοκίμων Υπαξιωματικών 
ΑΣ πρέπει να έχουν, ανεξαρτήτως κατηγορίας ή ειδικότη¬ 
τας, τα ακόλουθα προσόντα: 

α) Να είναι Έλληνες πολίτες, εγγεγραμμένοι στα μη¬ 
τρώα ή δημοτολόγια της χώρας ή ομογενείς από την Βό¬ 
ρειο Ήπειρο, την Κύπρο καιτην Τουρκία, να μην έχουν συ¬ 
μπληρώσει το 29ο έτος της ηλικίας τους οι άνδρες και το 
27ο έτος οι γυναίκες κατά την 31η Δεκεμβρίου του έτους 
διενέργειας των εξετάσεων. 

β) Να είναι απόφοιτοι Λυκείου, ο τύπος του οποίου 
προσδιορίζεται στην προκήρυξη σύμφωνα με τις διατά¬ 
ξεις του άρθρου 3 της παρούσας. Ως ελάχιστο όριο γενι¬ 
κού βαθμού απολυτηρίου για τις περιπτώσεις α και β της 
παραγράφου 1 του άρθρου 3 ορίζεται το δεκαέξι (16) και 
ως ελάχιστο όριο βαθμού απολυτηρίου των περιπτώσεων 
γ, δ και ε της ίδιας παραγράφου, ορίζεται το δεκατρία 
(13). 

γ) Να έχουν υγεία και άρτια σωματική διάπλαση, που 
διαπιστώνονται από την αρμόδια υγειονομική επιτροπή 
κατάταξης, σύμφωνα με τις ισχύουσες κάθε φορά διατά¬ 
ξεις για τη σωματική ικανότητα υποψηφίων των Σχολών 
των Μονίμων Υπαξιωματικώντου Πολεμικού Ναυτικού και 
ειδικότερα: 

Να έχουν σωματικά προσόντα, ανταποκρινόμενα στις 
απαιτήσεις του έργου του Υπαξιωματικού Λ.Σ. 

Να έχουν ανάστημα τουλάχιστον 1,70 μ. οι άνδρες και 
1,65 μ. οι γυναίκες χωρίς υποδήματα και στηθική περίμε¬ 
τρο οι άνδρες τουλάχιστον 0,83 μ. κατά την εκπνοή. 

δ) Οι άνδρες να έχουν εκπληρώσει τις στρατιωτικές 
τους υποχρεώσεις και να είναι ικανοί κατηγορίας πρώτης 
(II). 

ε) Να έχουν πίστη στο Σύνταγμα, αφοσίωση στην πα¬ 
τρίδα και να μην πρεσβεύουν θρησκευτικές δοξασίες, 
που εμποδίζουν την εκτέλεση των καθηκόντων τους. 

στ) Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 


ρας, προσβολών κατά της πολιτειακής εξουσίας, κατά 
της ελεύθερης άσκησης των πολιτικών δικαιωμάτων, πα¬ 
ραχάραξης, κιβδηλείας, πλαστογραφίας, ψευδορκίας, 
ψευδούς καταμήνυσης, ψευδούς ανώμοτης κατάθεσης 
απιστίας περίτην Υπηρεσία, παράβασης καθήκοντος, αν¬ 
θρωποκτονίας (εκτός της προερχόμενης από αμέλεια), 
κατά της γενετήσιας ελευθερίας και οικονομικής εκμε¬ 
τάλλευσης της γενετήσιας ζωής, συκοφαντικής δυσφή- 
μησης κλοπής, υπεξαίρεσης, εκβίασης, απάτης, απι¬ 
στίας, επαιτείας, αλητείας, δωροδοκίας, καταπίεσης, 
ναρκωτικών, ζωοκλοπής, ζωοκτονίας, λαθρεμπορίας, πα¬ 
ράνομης αλιείας ή οποιουδήποτε άλλου εγκλήματος από 
δόλο τελεσθέντος, για το οποίο επιβλήθηκε ποινή φυλά¬ 
κισης τουλάχιστον τριών μηνών. 

Υποψήφιοι, οι οποίοι έχουν παραπεμφθεί σε δίκη, μπο¬ 
ρούν να συμμετάσχουν στις εξετάσεις, αλλά δεν κατα¬ 
τάσσονται στο Σώμα, αν μέχρι το χρόνο έκδοσης της από¬ 
φασης κατάταξης δεν έχει εκδοθεί αμετάκλητη αθωωτική 
απόφαση. 

Ο όρος καταδίκη περιλαμβάνει καιτην καταδίκη σε σω¬ 
φρονισμό για τα παραπάνω εγκλήματα. 

ζ) Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για την στέρησή τους. 

η) Να μην τελούν υπό απαγόρευση ή δικαστική αντίλη¬ 
ψη. 

Άρθρο 3 

Κατατασσόμενοι, Ειδικότητες και ειδικά προσόντα 

1. Στην προκήρυξη μπορεί να ορίζεται αριθμός θέσεων 
από τις παρακάτω κατηγορίες και ειδικότητες, οι υποψή¬ 
φιοι των οποίων θα κατέχουν, πέραν των γενικών προσό¬ 
ντων και τα ακόλουθα: 

α) Γενική Κατηγορία: απολυτήριο Γενικού Λυκείου, ή 
Ενιαίου Λυκείου ή Ενιαίου Πολυκλαδικού με Δέσμη, ή Τε¬ 
χνικού Επαγγελματικού Λυκείου με Δέσμη. 

β) Ειδικότητα Τεχνικού: απολυτήριο ή πτυχίο Τεχνικού 
Επαγγελματικού Λυκείου, ή Ενιαίου Πολυκλαδικού Λυκεί¬ 
ου ή πτυχίο Β' Κύκλου Τεχνικού Επαγγελματικού Εκπαι¬ 
δευτηρίου, ή Ναυτικού Λυκείου, κατά περίπτωση, όπως 
θα προσδιορίζεται στην προκήρυξη. 

γ) Ειδικότητα Ναυτικού: απολυτήριο οποιουδήποτε Λυ¬ 
κείου και Δίπλωμα Πλοιάρχου ή Μηχανικού Γ'τάξης Ε.Ν. 
Αν δεν επαρκούν οι υποψήφιοι συμπληρώνονται από υπο¬ 
ψηφίους με απολυτήριο Ναυτικού Λυκείου, με ειδικότητα 
Πλοιάρχου ή Μηχανικού και θαλάσσια υπηρεσία τουλάχι¬ 
στον έξι (6) μηνών με ειδικότητα καταστρώματος ή μηχα¬ 
νής σε πλοία άνω των 500 κοχ και αν πάλι δεν επαρκούν 
από υποψήφιους με απολυτήριο ΤΕΛ ναυτικής κατεύθυν¬ 
σης ή ΤΕΕ Ναυτικού και Ναυτιλιακού Τομέα και θαλάσσια 
υπηρεσία τουλάχιστον έξι (6) μηνών με ειδικότητα κατα¬ 
στρώματος ή μηχανής σε πλοία άνω των 500 κοχ. 

δ) Ειδικότητα Μουσικού: απολυτήριο οποιουδήποτε τύ¬ 
που Λυκείου και Δίπλωμα Ωδείου για το συγκεκριμένο όρ¬ 
γανο που θα προβλέπεται στη σχετική προκήρυξη διαγω¬ 
νισμού. Αν δεν υπάρχουν υποψήφιοι με τέτοιο δίπλωμα ή 
δεν επαρκούν θα γίνονται κατά σειρά δεκτοί οι υποψήφι¬ 
οι κάτοχοι Πτυχίου Ωδείου του συγκεκριμένου οργάνου 
και αν δεν υπάρχουν ή δεν επαρκούν, οι σπουδαστές Ανω- 
τέρας Σχολής Ωδείου και στη συνέχεια οι σπουδαστές 

Μέσης Σχολής Ωδείου για το συγκεκριμένο όργανο ή όρ¬ 
γανα. 

Μεταξύ σπουδαστών του ιδίου επιπέδου επιλέγεται 
εκείνος που έχει αποδεικτικό αποφοίτησης μεγαλύτερης 
Τάξης και σε περίπτωση ομοίων τίτλων λαμβάνεται υπό¬ 
ψη ο συνολικός αριθμός μορίων κάθε υποψηφίου. 

ε) Ειδικότητες αποκτηθείσες στις Ένοπλες Δυνάμεις: 
απολυτήριο τίτλο οποιουδήποτε τύπου Λυκείου και απο¬ 
δεικτικό αντίστοιχο των ειδικοτήτων, όπως θα προσδιορί¬ 
ζεται στην προκήρυξη, από το οποίο να προκύπτει ότι 
υπηρέτησαν στις Ε.Δ μέχρι την απόλυσή τους με την ειδι¬ 
κότητα αυτή. 

2. Τυχόν κενές θέσεις ειδικοτήτων μπορούν με απόφα¬ 
ση του Αρχηγού του ΑΣ να επαναπροκηρύσσονται ή να 
μεταφέρονται και να προσαυξάνουν τις προς κάλυψη θέ¬ 
σεις, είτε της γενικής κατηγορίας, εφόσον αυτή υπάρχει 
στην προκήρυξη, είτε άλλων ειδικοτήτων που υπάρχουν 
στην προκήρυξη, είτε και των δύο . 

Εφόσον υπάρχουν κενές θέσεις της γενικής κατηγο¬ 
ρίας, τότε με την ίδια παραπάνω διαδικασία, οι θέσεις αυ¬ 
τές, είτε επαναπροκηρύσσονται, είτε μεταφέρονται και 
προσαυξάνουν τις προς κάλυψη θέσεις ειδικοτήτων που 
προβλέπονται στη συγκεκριμένη προκήρυξη. 

3. Οι υποψήφιοι/ες έχουν δικαίωμα συμμετοχής στο 
διαγωνισμό σε μία μόνο από τις αναφερόμενες στην προ¬ 
κήρυξη κατηγορίες - ειδικότητες. 

Άρθρο 4 

Δικαιολογητικά υποψηφίων 

1 .-Όσοι/ες έχουν τα προσόντα των άρθρων 2 και 3 της 
παρούσας και επιθυμούν να καταταγούν ως Δόκιμοι Υπα- 
ξιωματικοί πρέπει να υποβάλλουν στις κατά τόπους Λιμε¬ 
νικές Αρχές ή στην Κεντρική Υπηρεσία του ΥΕΝ, όπως θα 
καθορίζεται λεπτομερώς στην προκήρυξη, μέσα στις 
προθεσμίες που ορίζονται σ’ αυτή, τα εξής δικαιολογητι- 
κά: 

α) Αίτηση συμμετοχής. 

β) Τίτλο σπουδών (επικυρωμένο φωτοαντίγραφο απο¬ 
λυτηρίου ή αποδεικτικού απολύσεως Λυκείου). 

γ) Μία (1) φωτογραφία τύπου διαβατηρίου. Στο πίσω 
μέρος της φωτογραφίας αναγράφεται το ονοματεπώνυ¬ 
μο του υποψηφίου καθαρά. 

δ) Επικυρωμένο φωτοαντίγραφο του δελτίου ταυτότη¬ 
τάς τους. Σε περίπτωση που στοιχεία του δελτίου ταυτό¬ 
τητάς τους έχουν μεταβληθεί, τα στοιχεία αυτά δηλώνο¬ 
νται με Υπεύθυνη Δήλωση του άρθρου 8 του Ν. 
1599/1986. 

ε) Υπεύθυνη Δήλωση του άρθρου 8του Ν. 1599/1986 ότι 
έχουν όλα τα προσόντα που αναφέρονται στην προκήρυ¬ 
ξη, καθώς και ότι τα αναφερόμενα στην αίτησή τους στοι¬ 
χεία είναι αληθή. Στην ίδια δήλωση αναφέρουν αν υπάγο¬ 
νται σε ειδική κατηγορία σε ποια και αν επιθυμούν να κά¬ 
νουν χρήση του συγκεκριμένου ευεργετήματος. 

στ) Οι έγγαμοι με αλλογενείς αλλοδαπούς, Υπεύθυνη 
Δήλωση του άρθρου 8 του Ν. 1599/86, στην οποία δηλώ¬ 
νουν την υπηκοότητα του συζύγου τους. 

ζ) Όσοι υποψήφιοι δηλώσουν στην αίτησή τους ότι 
έχουν τίτλους Ξένης Γλώσσας που προβλέπεται στην πα¬ 
ράγραφο 1 του άρθρου 6, φωτοαντίγραφο του αντιστοί¬ 
χου τίτλου τους θεωρημένο για την γνησιότητά του από 


τον μορφωτικό ακόλουθο της οικείας Πρεσβείας ή το κα¬ 
τά περίπτωση αρμόδιο όργανο (Βρετανικό Συμβούλιο, 
Ελληνοαμερικανική Ένωση, κ.λπ.). 

η) Οι υποψήφιοι/ες της ειδικότητας Ναυτικού, θεωρη¬ 
μένο αντίγραφο διπλώματος από το Τμήμα Αποδεικτικών 
Ναυτικής Ικανότητας του ΥΕΝ καθώς και πιστοποιητικό 
θαλάσσιας υπηρεσίας από το Τμήμα Αναγνώρισης Θα¬ 
λάσσιας Υπηρεσίας του ΥΕΝ. 

θ) Οι υποψήφιοι λοιπών ειδικοτήτων, αντίστοιχο απο¬ 
δεικτικό. 

ι) Οι άνδρες, πιστοποιητικό στρατολογικού γραφείου 
τύπου Α' ότι έχουν εκπληρώσει τις στρατιωτικές τους 
υποχρεώσεις και ότι είναι ικανοί κατηγορίας πρώτης (II). 

ια) Οι ομογενείς υποβάλλουν Αντίγραφο Άδειας Παρα¬ 
μονής, ή οποιοδήποτε άλλο έγγραφο στοιχείο που απο- 
δεικνύει την εθνικότητα των ομογενών εκ Βορείου Ηπεί¬ 
ρου. 

ιβ) Όσοι έχουν πλήρη απασχόληση στην ειδικότητα, βε¬ 
βαίωση εργοδότη με την οποία αποδεικνύεται αυτή κα¬ 
θώς και αντίστοιχη βεβαίωση του οικείου ασφαλιστικού 
φορέα. 

2. Όπου απαιτείται η υποβολή πολλών υπεύθυνων δη- 
λώσεωντου άρθρου 8 του Ν. 1599/1986 για βεβαίωση γε¬ 
γονότων ή καταστάσεων, κατά τα ανωτέρω, είναι δυνατό 
οι δηλώσεις αυτές να περιληφθούν σωρευτικά σ’ ένα 
έντυπο δήλωσης του νόμου αυτού. 

Άρθρο 5 

Υποβολή και έλεγχος των δικαιολογητικών 

1. Η Λιμενική Αρχή που δέχεται τα δικαιολογητικά προ¬ 
βαίνει στη σύσταση τριμελούς επιτροπής που συγκροτεί¬ 
ται με ημερήσια διαταγή του Λιμενάρχη και εκτελεί τα 
εξής: 

α) Ελέγχει τα δικαιολογητικά για την εμπρόθεσμη υπο¬ 
βολή τους και την πληρότητά τους, σύμφωνα με τις δια¬ 
τάξεις της παρούσας και τις σχετικές διαταγές και οδη¬ 
γίες. 

β) Μετράει το ανάστημα του κάθε υποψηφίου και συ¬ 
ντάσσει σχετική βεβαίωση την οποία επισυνάπτει στα δι- 
καιολογητικά. 

γ) Επιστρέφει, χωρίς άλλη διατύπωση, τα δικαιολογητι- 
κά στους υποψηφίους, που δεν είναι σύμφωνα μετηνπρο- 
κήρυξη, πλην αυτών που συνέταξε η Υπηρεσία, αιτιολο¬ 
γώντας τους λόγους για τους οποίους αυτά δεν γίνονται 
δεκτά. Ειδικά σε περίπτωση έγγραφης αμφισβήτησης της 
υψομέτρησης από υποψήφιο, η Λιμενική Αρχή διαβιβάζει 
στην Κεντρική Υπηρεσία τα δικαιολογητικά, μαζί με τη βε¬ 
βαίωση που συνέταξε για το ανάστηματου υποψηφίου. Η 
Υπηρεσία αυτή παραπέμπει όσους υποβάλλουν έγγραφη 
αμφισβήτηση υψομέτρησης στην Επιτροπή Αθλητικής 
Δοκιμασίας η οποία και αποφαίνετα οριστικά. 

δ) Υποβάλλει τα ανωτέρω δικαιολογητικά στην Κεντρι¬ 
κή Υπηρεσία του ΥΕΝ. 

2. Με Ημερήσια Διαταγή του αρμοδίου Διευθυντού συ¬ 
γκροτείται τριμελής επιτροπή ΑξιωματικώνΛ.Σ., έργο της 
οποίας είναι: 

α) η παραλαβή και ο έλεγχος όλωντων δικαιολογητικών 
που υποβάλλονται στο ΥΕΝ. 

β) η υψομέτρηση των υποψηφίων που υποβάλλουν τα 
δικαιολογητικά τους στο ΥΕΝ. 

γ) η παραλαβή και ο επανέλεγχος των δικαιολογητικών 
που αποστέλλονται από τις Λιμ. Αρχές. 

3. Με Διαταγή του Αρχηγού του Λ.Σ. συγκροτείται επι¬ 
τροπή αποτελούμενη από Αξιωματικούς Λ.Σ. η οποία διε¬ 
νεργεί τον τελικό έλεγχο των δικαιολογητικών όλων των 
υποψηφίων. Πίνακας αυτών που αποκλείονται αναρτάται 
στον πίνακα ανακοινώσεων του ΥΕΝ. 

4. Ακολουθεί μηχανογραφική καταχώρηση των αιτήσε¬ 
ων και αντιπαραβολή των μηχανογραφικών καταστάσεων 
με τις αιτήσεις των υποψηφίων, από την παραπάνω επι¬ 
τροπή, για την επιβεβαίωση της ακρίβειας των εισαχθέ- 
ντων στοιχείων. 

Άρθρο 6 

Διαδικασία επιλογής υποψηφίων από ιδιώτες 

1. Η αξιολόγηση και ο καθορισμός της σειράς κατάτα¬ 
ξης των υποψηφίων αποφοίτων Λυκείων πραγματοποιεί¬ 
ται μηχανογραφικά και προσδιορίζεται από: 

α) τον μέσο όρο του αθροίσματος του ΓΕΝΙΚΟΥ ΒΑΘ¬ 
ΜΟΥ απολύσεως έκτου Λυκείου και τον τελικό βαθμό στα 
μαθήματα «ΝΕΑ ΕΛΛΗΝΙΚΑ», «ΜΑΘΗΜΑΤΙΚΑ», και «ΞΕ¬ 
ΝΗ ΓΛΩΣΣΑ» που αναγράφονται σ’ αυτά. 

Όπου δεν υπάρχει βαθμός στα «ΜΑΘΗΜΑΤΙΚΑ» λαμβά- 
νεται υπόψη κατά σειρά ο τελικός βαθμός στα «ΕΦΑΡ¬ 
ΜΟΣΜΕΝΑ ΜΑΘΗΜΑΤΙΚΑ» ή στα «ΟΙΚΟΝΟΜΙΚΑ ΜΑΘΗ¬ 
ΜΑΤΙΚΑ» ή στην «ΑΡΧΑΙΑ ΕΛΛΗΝΙΚΗ ΓΛΩΣΣΑ» και η βαθ¬ 
μολογία σ’ ένα μάθημα της ειδικότητας ή κατεύθυνσης, 
το οποίο καθορίζεται με την προκήρυξη του διαγωνισμού. 

Σε περίπτωση που ο υποψήφιος δεν έχει βαθμό και είναι 
αποδεδειγμένα απαλλαγμένος σ' ένα ή περισσότερα από 
τα παραπάνω μαθήματα, λαμβάνεται υπόψη ο βαθμός 
στην ξένη γλώσσα της Γ' Λυκείου και αν δεν υπάρχει της 
Β' Λυκείου και σε κάθε περίπτωση, αν δεν υπάρχει και αυ¬ 
τός, τότε ο μέσος όρος σχηματίζεται από τα υπόλοιπα μα¬ 
θήματα. Σε αποφοίτους Εσπερινού Λυκείου, για το μάθη¬ 
μα της Ξένης Γλώσσας ως τελικός βαθμός λαμβάνεται 
υπόψη ο βαθμός τους στην Γ'τάξη Λυκείου. 

β) Στον εξαγόμενο μέσο όρο προστίθενται δύο (2) μο¬ 
νάδες για όσους κατέχουν αναγνωρισμένους τίτλους επι¬ 
πέδου ΡΒΟΡΙΟΙΕΝΟΥ: 

Γιατην Αγγλική Γλώσσα: των πανεπιστημίων ΜίοΝραπ ή 
Οαιτιόπάρθ, 

Για την Γαλλική: πτυχίο ΩΙΡΕΟΜΕ Ω’ ΕΤΩΩΕ3 
ΒυΡΕΒΙΕΩΒΕδ ή ΩΙΡΙΟΜΕ Ω’ ΕΤΩΩΕ3 ΡΒΑΝΟΑΙδΕ 2 
θιίίθ ΩΕΘΒΕ ή ΩΙΡΙΟΜΕ ΑΡΡΒΟΡΡΟΝΩΙ ΩΕ Ι_Α ΕΑΝΘΩΕ 
ΡΒΑΝΟΑΙδΕ (ΩΑΙ_Ρ) του Γαλλικού Ινστιτούτου 

Για την Γερμανική πτυχίο ΟΒΟδδΕδ ΩΕΩΤ30ΗΕ3 
3ΡΒΑΟΗΩΙΡΕΟΜ του Ινστιτούτου Γ καίτε 

Για την Ιταλική: πτυχίο ΩΙΡΕΟΜΑ ΩΙ Ι_ΙΝΘϋΑ Ε 
ΟϋίΤϋΒΑ ΙΤΑϋΑΝΑ - ΟΟΒδΟ δΙΙΡΕΒΙΟΒΕ του Ιταλικού 
Ινστιτούτου και 

Για την Ισπανική πτυχίο 3ΩΡΕΒΙΟΒ του Ινστιτούτου 
Θερβάντες, 

ή 

δίπλωμα αντίστοιχου ξενόγλωσσου Τμήματος ή Σχολής 
ΑΕΙ της ημεδαπής ή ισότιμο της αλλοδαπής ή πτυχίο Τριτο- 
βάθμιας εκπαίδευσης ή μεταπτυχιακό τίτλο σπουδών της 
χώρας στην οποία ομιλείται η αντίστοιχη γλώσσα ή απολυ¬ 
τήριο σχολείου Δευτεροβάθμιας Εκπαίδευσης της αλλοδα¬ 
πής ή αντίστοιχου ξενόγλωσσου σχολείου της ημεδαπής. 


Μία (1) μονάδα προστίθεται για όσους κατέχουν ανα¬ 
γνωρισμένο τίτλο 

Για την Αγγλική: επιπέδου 1_0\Λ/ΕΒ-ΡΙΒδΤ0ΕΒΤΙΡΙ0ΑΤΕ 
ΙΝ ΕΝΘϋδΗτου Πανεπιστημίου Οαιτιόπάρβ ή πτυχίο (ΜΟ- 
ΟΕ) ΜΙΟΗΙΟΑΝ ΟΕΒΤΙΡΙΟΑΤΕ ΟΡ ΟΟΜΡΕΤΕΝΟΥ ΙΝ ΕΝ- 
ΘϋδΗτου Πανεπιστημίου ΜΙΟΗΙΟΑΝ 

Για την Γαλλική πτυχίο ΟΕΒΤΙΡΙΟΑΤΕ ή ΩΙΡΙΟΜΕ 
Ω’ΕΤΩΩΕ3 ΩΕ ΕΑ ΙΑΝΘΩΕ ΡΒΑΝΟΑΙδΕ (ΩΕ1_Ρ Ιθγ ΩΕ- 
ΟΒΕ) του Γ αλλικού Ινστιτούτου 

Γ ια την Γ ερμανική: πτυχίο ΖΕΝΤΒΑΕΕ ΜΙΤΤΕίδΤϋΡΕΝ- 
ΡΒΩΕΡυΝΘ (ΜΙΤΤΕΕ δΤΩΡΕ) του Ινστιτούτου Γκαίτε 

Για την Ιταλική: πτυχίο ΩΙΡΕΟΜΑ ΩΙ ΕΙΝΟΩΑ ΙΤΑϋΑΝΑ 
του Ιταλικού Ινστιτούτου 

Γ ια την Ισπανική πτυχίο ΒΑδΙΟΟ του Ινστιτούτου Θερ¬ 
βάντες. 

Υποψήφιοι/ες που κατέχουν αναγνωρισμένο τίτλο δεύ¬ 
τερης ξένης γλώσσας λαμβάνουν δύο (2) επιπλέον μονά¬ 
δες εφόσον ο τίτλος είναι σε επίπεδο αντίστοιχο του ΡΒΟ- 
ΡΙΟΙΕΝΟΥ και μία (1) επιπλέον μονάδα εφόσον οτίτλος εί¬ 
ναι σε επίπεδο αντίστοιχο του Ι_Θ\Λ/ΕΒ. 

Σε περίπτωση που υποψήφιος κατέχει πτυχίο ξενό¬ 
γλωσσης Σχολής ή Τμήματος ΑΕΙ και τίτλο ξενόγλωσσο 
επιπέδου ΡΒΟΡΙΟΙΕΝΟΥ ή ΕΟ\Λ/ΕΒ στην ίδια γλώσσα, 
λαμβάνει μόρια μόνο για τον ανώτερο τίτλο. 

γ) Πέντε (5) επιπλέον μονάδες προστίθενται στους υπο- 
ψηφίους/ες οι οποίοι/ες είναι κάτοχοι πτυχίου Ανωτάτου 
Εκπαιδευτικού Ιδρύματος (ΑΕΙ) της ημεδαπής ή ισοτίμου 
της αλλοδαπής. 

Τέσσερις (4) επιπλέον μονάδες προστίθενται στους 
υποψηφίους οι οποίοι είναι κάτοχοι πτυχίου Τεχνολογικών 
Εκπαιδευτικών Ιδρυμάτων (ΤΕΙ) ή Ακαδημιών Εμπορικού 
Ναυτικού (ΑΕΝ) της ημεδαπής ή ισοτίμου της αλλοδαπής. 

Μία (1) επιπλέον μονάδα προστίθενται στους υποψηφί¬ 
ους κατόχους πτυχίων Ινστιτούτων Επαγγελματικής Κα¬ 
τάρτισης (ΙΕΚ). 

δ) Σε περίπτωση κατοχής περισσοτέρων του ενός των 
αναφερομένων τίτλων προσμετράται ο ανώτερος κατά 
περίπτωση. 

ε) Η συνολική βαθμολογία του υποψηφίου πολλαπλα- 
σιάζεται επί τον συντελεστή 1000. Η βαθμολογία ελέγχε¬ 
ται μέχρι χιλιοστού της μονάδας. 

στ) Στους υποψηφίους κατηγορίας Τεχνικού που έχουν 
πλήρη απασχόληση στηνειδικότητάτους, όπως θα προσ¬ 
διορίζεται στην προκήρυξη, προστίθεται αριθμός μορίων 
ίσος με τον αριθμό των πραγματοποιηθέντων ημερομι¬ 
σθίων και μέχρι του αριθμού 600. Η προϋπηρεσία υπολο¬ 
γίζεται μετά την απόκτηση του προβλεπομένου απολυτη¬ 
ρίου τίτλου του Λυκείου. 

ζ) Οι ισοβαθμίες ρυθμίζονται με βάση το «ΓΕΝΙΚΟ ΒΑΘ¬ 
ΜΟ» απολύσεως από το Λύκειο. Σε περίπτωση και νέας 
ισοβαθμίας θα λαμβάνονται υπόψη ο βαθμός της «ΕΚ¬ 
ΘΕΣΗΣ» και αν υπάρξει πάλι ισοβαθμία ο βαθμός της «ΞΕ¬ 
ΝΗΣ ΓΛΩΣΣΑΣ». 

2. Σε καμμία περίπτωση ο ίδιος τίτλος σπουδών δεν 
προσμετράται δύο φορές. 

3. Γ ια την επιλογή συγκροτείται, από τον Αρχηγό Λ.Σ 
επιτροπή κατάταξης αποτελούμενη από Αξιωματικούς 
Λ.Σ. η οποία καταρτίζει γενικό πίνακα κατά ειδικότητα 
στον οποίο φαίνονται οι βαθμοί των μαθημάτων αναλυτι¬ 
κά και συνολικός βαθμός μορίων κάθε υποψηφίου και τον 
υποβάλλει στο ΥΕΝ. Παράλληλα ο πίνακας αυτός τοίχο- 

κολλείται στο ΥΕΝ και στις Λιμ. Αρχές παραλαβής των δι- 
καιολογητικών. Κάθε υποψήφιος μέσα σε αποκλειστική 
προθεσμία πέντε (5) ημερών από την τοιχοκόλληση, επι¬ 
τρέπεται να υποβάλλει αίτηση διόρθωσης για εκείνα τα 
στοιχεία τα οποία δεν υπολογίσθηκαν ορθά. Οι ημερομη¬ 
νίες έναρξης και λήξης της προθεσμίας αναφέρονται 
στους πίνακες. Οι αιτήσεις διόρθωσης υποβάλλονται 
στην αρμόδια διεύθυνση του ΥΕΝ, η οποία προβαίνει στην 
εξέταση αυτών σε συνεργασία με την Επιτροπή Κατάτα¬ 
ξης και εάν απαιτείται, ενεργεί τις διορθωτικές πράξεις, 
γνωστοποιώντας στον ενδιαφερόμενο την απόφασή της. 
Αιτήσεις διόρθωσης που υποβάλλονται εκπρόθεσμα δεν 
εξετάζονται και απορρίπτονται ως απαράδεκτες. 

4. Μετά την καταχώρηση τυχόν διορθώσεων στον Τελικό 
Πίνακα καλείται από την Επιτροπή Κατάταξης και από τις 
πρώτες κατά σειρά θέσεις επιτυχίας κάθε μίας από τις 
υπάρχουσες περιπτώσεις, αριθμός υποψηφίων αυξημένος 
μέχρι και 100% του αριθμού των προκηρυσσομένων θέσε¬ 
ων για κάθε περίπτωση για να υποβληθούν σε Υγειονομικές 
Εξετάσεις, για παραπομπή στην Ανώτατη Υγειονομική Επι¬ 
τροπή (ΑΝΥΕ) και για αθλητική δοκιμασία και κολύμβηση. 

Η πρόσκληση αυτή κοινοποιείται σ' όλες τις Λιμενικές Αρ¬ 
χές της χώρας, που ήσαν αρμόδιες να δεχθούν αιτήσεις και 
στην Κεντρική Υπηρεσία του ΥΕΝ .Σε περίπτωση που μετά 
την εφαρμογή του επομένου άρθρου ο αριθμός των υπο¬ 
ψηφίων δεν επαρκεί για την κάλυψη των προκηρυσσομέ¬ 
νων θέσεων, καλείται εκ νέου για την εφαρμογή της παρα¬ 
γράφου αυτής και κατά σειρά, συμπληρωματικός αριθμός 
υποψηφίων, διπλάσιος του προς κάλυψη κενού αριθμού. 

Άρθρο 7 

Διαδικασία υγειονομικών εξετάσεων 
και αθλητικών δοκιμασιών. 

1. Η υγειονομική εξέταση ενεργείται από την αρμόδια 
Υγειονομική Επιτροπή σύμφωνα με τις διατάξεις που 
ισχύουν κάθε φορά για τη σωματική ικανότητα των υπο- 
ψηφίωντωνΣχολών Μονίμων Υπαξιωματικώντου Π.Ν. Για 
το πρόγραμμα της υγειονομικής εξέτασης, τον τόπο και 
το χρόνο παρουσίασης οι υποψήφιοι/ες ενημερώνονται, 
με δική τους ευθύνη, από τη Λιμενική Αρχή που υπέβαλ¬ 
λαν τα δικαιολογητικά τους ή από το ΥΕΝ, αμέσως μετά 
την έκδοση του πίνακα της παραγράφου 4 του άρθρου 6 
της παρούσας. 

2. Πίνακας με τα ονοματεπώνυμα των υποψηφίων που 
αποκλείσθηκαν από την ΑΝΥΕ αναρτάται στην Κεντρική 
Υπηρεσία του ΥΕΝ. 

3. Όσοι κριθούν κατάλληλοι υποβάλλονται στην συνέ¬ 
χεια σε αθλητικές δοκιμασίες από την Επιτροπή Αθλητι¬ 
κής Δοκιμασίας. 

4. Με διαταγή του Αρχηγού Λ.Σ ορίζονται ονομαστικά τα 
τακτικά και αναπληρωματικά μέλη των επιτροπών που 
προβλέπονται στην παρούσα, οι Γραμματείς αυτών, η 
ημερομηνία έναρξης και λήξης των εργασιών τους ως και 
κάθε άλλη αναγκαία λεπτομέρεια. 

5. Οι υποψήφιοι άνδρες και γυναίκες εξετάζονται στην 
κολύμβηση, σε απόσταση 25 μέτρων. Όσοι δεν γνωρίζουν 
κολύμβηση αποκλείονται από την διαδικασία επιλογής. Οι 
υπόλοιποι υποβάλλονται στα εξής αγωνίσματα και υπο- 
χρεούνται να επιτύχουν τα ελάχιστα όρια επίδοσης σε 
τέσσερα από τα πέντε: 


α) Άλμα σε μήκος με φόρα 3,60 μ. οι άνδρες και 2,60 μ. 
οι γυναίκες (τρεις προσπάθειες). 

β) Άλμα σε ύψος με φόρα 1 μ. οι άνδρες και 0,80 μ. οι γυ¬ 
ναίκες (τρεις προσπάθειες). 

γ) Δρόμος 100 μέτρων οι άνδρες σε 18" και οι γυναίκες 
σε 20"(μία προσπάθεια). 

δ) Δρόμος 800 μέτρων οι άνδρες σε 3' 30"και οι γυναί¬ 
κες σε 4' 30" (μία προσπάθεια). 

ε) Ρίψη σφαίρας 7,275 χιλγρ. οι άνδρες ελάχιστη από¬ 
σταση 4,50 μέτρα με κάθε χέρι και ρίψη σφαίρας 4 χιλ- 
γρ.οι γυναίκες ελάχιστη απόσταση 4,40 μέτρων με κάθε 
χέρι (τρεις προσπάθειες). 

6. Μετά το πέρας της αθλητικής δοκιμασίας συντάσσε- 
ται από την επιτροπή πρακτικό, το οποίο υποβάλλεται στο 
ΥΕΝ με τα ονόματα των υποψηφίων που αποκλείσθηκαν 
στην αθλητική δοκιμασία. Ενστάσεις για τα αποτελέσμα¬ 
τα της αθλητικής δοκιμασίας και κολύμβησης δεν γίνο¬ 
νται δεκτές. 

7. Πίνακας με τα ονοματεπώνυμα των αποκλεισθέντων 
υποψηφίων, αναρτάται στην Κεντρική Υπηρεσία του ΥΕΝ. 
Μετά το πέρας των παραπάνω διαδικασιών η Επιτροπή 
Κατάταξης προβαίνει στη σύνταξη του τελικού πίνακα κα- 
τατασσόμενων και του πίνακα επιλαχόντων οι οποίοι θεω¬ 
ρούνται από τον Αρχηγό Λ.Σ. 

ΜΕΡΟΣ Β' 

ΥΠΟΨΗΦΙΟΙ ΠΡΟΕΡΧΟΜΕΝΟΙ ΕΚ ΛΙΜΕΝΟΦΥΛΑΚΩΝ 

Άρθρο 8 

Γενικά Προσόντα 

Οι Δόκιμοι Υπαξιωματικοίτου Λιμενικού Σώματος (άνδρες 
- γυναίκες), προέρχονται από Λιμενοφύλακες, οι οποίοι: 

1. Έχουν απολυτήριο Λυκείου, με ελάχιστο όριο γενικού 
βαθμού δώδεκα (12). 

2. Δεν έχουν συμπληρώσει το 33 έτος της ηλικίας τους 
κατά την 31 Δεκεμβρίου του έτους διενέργειας των εξε¬ 
τάσεων. 

3. Έχουν βαθμό αποφοίτησης από τη Σχολή Λ/Φ από 
150 και άνω. 

4. Έχουν συμπληρώσειτριετή ευδόκιμη υπηρεσία στο Λ.Σ. 

5. Έχουν μέσο όρο βαθμολογίας στα Φύλλα Ποιότητας 
(όλης της σταδιοδρομίας τους) 8,50 και άνω. 

6. Κατά την υπηρεσία τους στο Λιμενικό Σώμα ως μόνι¬ 
μοι Λ/Φ δεν έχουν τιμωρηθεί με πειθαρχική ποινή περιορι¬ 
σμού συνολικά πάνω από 40 ημέρες ή με φυλάκιση πάνω 
από 15 ημέρες. 

7. Δεν έχουν καταδικασθεί για τα αναφερόμενα στο άρ¬ 
θρο 2 εδάφιο στ'ποινικά αδικήματα καθώς και για εγκλή¬ 
ματα του Στρατ. Ποιν. Κώδικα. 

Άρθρο 9 

Δικαιολογητικά διαγωνισμού 

Για την συμμετοχή τους οι εκ Λ/Φ υποψήφιοι υποβάλ¬ 
λουν τα παρακάτω δικαιολογητικά: 
α. Αίτηση 

β. Μία (1) πρόσφατη φωτογραφία, 
γ. Επικυρωμένο φωτοαντίγραφο του Υπηρεσιακού Δελ¬ 
τίου Ταυτότητας (δύο όψεις). 

δ. Επικυρωμένο αντίγραφο του διπλώματος ή πτυχίου 
τους (για τους κατόχους διπλωμάτων-πτυχίων ΑΕΙ, ΤΕΙ, 
ΑΕΝ ή ΑΔΣΕΝ). 

ε. Όσοι υποψήφιοι δηλώσουν στην αίτησή τους ότι 
έχουν τίτλους Ξένης Γλώσσας επιπέδου ΡΒΟΕΙΟΙΕΝΟΥ ή 
Ι_0\Λ/ΕΒ για την Αγγλική ή αντίστοιχους τίτλους της Γαλλι- 
κής, Γερμανικής, Ιταλικής ή Ισπανικής Γλώσσας : φωτοα¬ 
ντίγραφο του αντίστοιχου τίτλου τους, θεωρημένο για την 
γνησιότητά του από τον μορφωτικό ακόλουθο της οικείας 
Πρεσβείας ή το κατά περίπτωση αρμόδιο όργανο (Βρετα¬ 
νικό Συμβούλιο, Ελληνοαμερικανική Ένωση, κ.λπ.). 

στ) Βεβαιώσεις από τις αρμόδιες υπηρεσίες, όπως θα 
εξειδικεύεται στην προκήρυξη, στις οποίες θα βεβαιώνε¬ 
ται κατά περίπτωση ότι ο υποψήφιος έχει τα προσόντα 
των άρθρων 8 και 10 της παρούσης. 

Άρθρο 10 

Διαδικασία επιλογής υποψηφίων από Λιμενοφύλακες 

1. α) Η αξιολόγηση και ο καθορισμός σειράς κατάτα¬ 
ξης των υποψηφίων προερχομένων εκ Λιμενοφυλάκων 
πραγματοποιείται μηχανογραφικά και προσδιορίζεται 
από το σύνολο της βαθμολογίας που προκύπτει από το 
βαθμό αποφοίτησης από το Λύκειο και τη Σχολή Λιμενο¬ 
φυλάκων και από τον μέσο όρο των Φύλλων Ποιότητάς 
τους. Ο βαθμός αποφοίτησης από το Λύκειο πολλαπλα- 
σιάζεται επί τον συντελεστή 1000, ο βαθμός αποφοίτη¬ 
σης από τη Σχολή Λιμενοφυλάκων πολλαπλασιάζεται 
επί τον συντελεστή 100 και ο βαθμός του μέσου όρου 
των Φύλλων Ποιότητας πολλαπλασιάζεται επί τον συ¬ 
ντελεστή 1000. 

β) Στη βαθμολογία αυτή προστίθενται 5000 μόρια 
στους κατόχους τίτλου ΑΕΙ, 4000 μόρια στους κατόχους 
τίτλων ΤΕΙ και ΛΕΝ. 

γ) 2000 μόρια προστίθενται στους κατόχους αναγνωρι¬ 
σμένων τίτλων επιπέδου ΡΓοίίοίθηογτου Οαπιόπάρθ ή του 
Μίοάίραπ για την Αγγλική, ή αντίστοιχο τίτλο γνώσης για 
τη Γαλλική, τη Γερμανική, την Ιταλική ή την Ισπανική 
Γλώσσα ή 1000 μόρια για όσους κατέχουν αναγνωρισμέ¬ 
νο τίτλο επιπέδου ΕΟ\Λ/ΕΒ του Οεπιόπάρθ ή του Μίοόραπ 
για την Αγγλική γλώσσα ή αντίστοιχο για την λοιπές ως 
άνω ξένες γλώσσες. 

δ) Υποψήφιοι/ες οι οποίοι κατέχουν αναγνωρισμένο τίτ¬ 
λο δεύτερης γλώσσας λαμβάνουν 2000 επιπλέον μόρια 
εφόσον ο τίτλος είναι σε επίπεδο αντίστοιχο του Ρτοίί- 
οίθηογ ή αντιστοιχία άλλης γλώσσας και 1000 μόρια επι¬ 
πλέον εφόσον ο τίτλος είναι σε επίπεδο αντίστοιχο του 
Ι_0\Λ/ΕΒ. Αν υποψήφιος κατέχει δύο διπλώματα στην ίδια 
γλώσσα, λαμβάνεται υπόψη αυτό που πριμοδοτείται μετά 
περισσότερα μόρια. 

ε) Προστίθενται επιπλέον 250 μόρια για κάθε πλήρες 
εξάμηνο υπηρεσίας σε όσους Λιμενοφύλακες έχουν υπη¬ 
ρετήσει: 

ι) σε Πλωτά του Λιμενικού Σώματος ως Αρμενιστές ή 
Μηχανοδηγοί ή 

ιι) σε Μονάδες Ειδικών Αποστολών Λ.Σ και εφόσον έχουν 
αποφοιτήσει από το Σχολείο Ειδικών Αποστολών του Λ.Σ. 
ή από το Σχολείο Υποβρυχίων Καταστροφών του Π.Ν. 

στ) Σε περίπτωση ισοβαθμίας λαμβάνεται υπόψη ο βαθ¬ 
μός αποφοίτησης από το Λύκειο, σε περίπτωση νέας ισο¬ 
βαθμίας ο βαθμός αποφοίτησης από τη Σχολή Λιμενοφυ¬ 
λάκων και αν υπάρξει νέα ισοβαθμία η αρχαιότητά τους 
και αν υπάρξει νέα ισοβαθμία η σειρά εισαγωγής στη Σχο¬ 
λή Λιμενοφυλάκων. 


2. Για την επιλογή τους αρμόδια είναι η επιτροπή κατάτα¬ 
ξης, η οποία καταρτίζειτονγενικό πίνακα κατά σειρά βαθμο¬ 
λογίας και τον υποβάλλει στο ΥΕΝ. Ο πίνακας αυτός τοιχο- 
κολλείται στο ΥΕΝ. Σε περίπτωση αίτησης διόρθωσης ισχύ¬ 
ει ότι και για τους εξ ιδιωτών προερχομένους υποψηφίους. 

3. Μετά την καταχώρηση τυχόν διορθώσεων στον Τελι¬ 
κό Πίνακα καλείται απάτην Επιτροπή Κατάταξης και από 
τις πρώτες κατά σειρά θέσεις επιτυχίας κάθε μιάς από τις 
υπάρχουσες περιπτώσεις, αριθμός υποψηφίων αυξημέ¬ 
νος κατά 75% του αριθμού των προκηρυσσομένων θέσε¬ 
ων για κάθε περίπτωση για να υποβληθούν σε Υγειονομι¬ 
κές Εξετάσεις. Η πρόσκληση αυτή κοινοποιείται σε όλες 
τις Λιμενικές Αρχές της χώρας, που ήσαν αρμόδιες να δε¬ 
χθούν αιτήσεις και στην Κεντρική Υπηρεσία του ΥΕΝ. Σε 
περίπτωση που μετά την εφαρμογή του επομένου άρ¬ 
θρου ο αριθμός των υποψηφίων δεν επαρκεί για την κά¬ 
λυψη των προκηρυσσομένων θέσεων καλείται εκ νέου για 
την εφαρμογή της παραγράφου αυτής και κατά σειρά, 
συμπληρωματικός αριθμός υποψηφίων, διπλάσιος του 
προς κάλυψη κενού αριθμού. 

Άρθρο 11 

Υγειονομικές εξετάσεις 

Οι υποψήφιοι δόκιμοι Υπαξιωματικοί προερχόμενοι εκ 
Λιμενοφυλάκων εξετάζονται από την Ανωτάτη του Ναυτι¬ 
κού Υγειονομική Επιτροπή (ΑΝΥΕ) σύμφωνα με τις διατά¬ 
ξεις που ισχύουν κάθε φορά για τους υποψήφιους/ες μα¬ 
θητές των παραγωγικών Σχολών των Μονίμων Υπαξιωμα- 
τικώντου Πολεμικού Ναυτικού. 

Μετά το πέρας των παραπάνω διαδικασιών και την έκ¬ 
δοση αποτελεσμάτων των Υγειονομικών εξετάσεωνη Επι¬ 
τροπή Κατάταξης προβαίνει στη σύνταξη των τελικών πι¬ 
νάκων κατατασσόμενών και επιλαχόντων που θεωρού¬ 
νται από τον Αρχηγό Λ.Σ. 

ΜΕΡΟΣΓ 
ΚΑΤΑΤΑΞΗ 

Άρθρο 12 

Κατάταξη Επιλεγομένων 

1. Με Διαταγή του Αρχηγού Λ.Σ. καθορίζεται η ημερο¬ 
μηνία παρουσίασης και κατάταξης στη Σχολή για την 
έναρξη της Εκπαίδευσης. 

Το ΥΕΝ ειδοποιεί με προσωπικά τηλεγραφήματά τους 
επιτυχόντες, για τον τόπο και την ημερομηνία παρουσία¬ 
σης καθώς και τα επιπλέον δικαιολογητικά που οφείλουν 
να προσκομίσουν, όσοι προέρχονται από ιδιώτες, τουλά¬ 
χιστον πέντε ημέρες πριν την κατάταξή τους, που είναι τα 
ακόλουθα: 

α) Αντίγραφο Ποινικού Μητρώου τύπου Α', που έχει εκ- 
δοθεί τρεις (3) μήνες το πολύ πριν από την ημερομηνία 
υποβολής των δικαιολογητικών. 

β) Πιστοποιητικό Εισαγγελίας του τόπου κατοικίας ότι 
δεν διώκονται ως φυγόποινοι ή φυγόδικοι, που έχει εκδο- 
θεί τρεις (3) μήνες το πολύ πριν από την ημερομηνία υπο¬ 
βολής των δικαιολογητικών. Επιπλέον με Υπεύθυνη Δή¬ 
λωση του Ν. 1599/86 οι υποψήφιοι δηλώνουν ότι δεν 
έχουν παραπεμφθεί σε δίκη για τα προβλεπόμενα στην 
περίπτωση (στ) του άρθρου 2 αδικήματα από άλλη εκτός 
του τόπου κατοικίας, Εισαγγελική Αρχή της Χώρας. 

2. Οι υποψήφιοι που περιλαμβάνονται στον πίνακα επι- 
τυχόντων της Σχολής Δοκίμων Υπαξιωματικών Λιμενικού 
Σώματος κατατάσσονται ως Δόκιμοι Υπαξιωματικοί με 
Απόφαση του Αρχηγού του Λιμενικού Σώματος, περίληψη 
της οποίας δημοσιεύεται στην Εφημερίδα της Κυβερνή- 
σεως και δίνουν τον προβλεπόμενο όρκο. Η κατάταξη γί¬ 
νεται με μόνη την ιδιότητα του Δόκιμου Υπαξιωματικού, 
αφού οι ειδικότητες που αναφέρονται στο άρθρο 3 της 
παρούσας αποσκοπούν και μόνο στην εξυπηρέτηση της 
διαδικασίας κατάταξης και στις εσωτερικές ανάγκες της 
Υπηρεσίας. 

3. Οι κατατασσόμενοι (ιδιώτες - Λιμενοφύλακες) ανα¬ 
λαμβάνουν δετή υποχρέωση παραμονής στις τάξεις του 
Λιμενικού Σώματος που αρχίζει από την ονομασία τους 
ως Κελευστών ΛΣ. 

4. Με Απόφαση του Αρχηγού ΛΣ διαγράφονται από τον 
πίνακα επιτυχόντων οι υποψήφιοι που: 

α) Διαπιστώνεται ότι στερούνται έστω και ενός προς κα¬ 
τάταξη προσόντος 

β) Έκαναν χρήση πλαστών εγγράφων 

γ) Δεν προσέρχονται προς κατάταξη μέσα στην οριζό¬ 
μενη προθεσμία. 

δ) Παραιτούνται πριν από την είσοδό τους στη Σχολή. 
Ως παραίτηση θεωρείται και η μη παρουσίασή τους στη 
Σχολή. 

5. Για την κάλυψη των θέσεων των διαγραφομένων, μη 
προσερχόμενων ή παραιτουμένων μέσα στο πρώτο μήνα 
από την κατάταξη αποφασίζει ο Αρχηγός ΛΣ και καλεί κα¬ 
τά σειρά άλλους υποψηφίους, κατά κατηγορία, από τον πί¬ 
νακα επιλαχόντων και προβαίνει στην κατάταξη αυτών 
σύμφωνα με την προαναφερόμενη διαδικασία. Σε καμμία 
περίπτωση δεν είναι δυνατή η κατάταξη υποψηφίου όταν 
έχειπαρέλθειτο ανώτατο όριοτο οποίο αποτελείλόγο δια¬ 
κοπής φοίτησης στη Σχολή Δοκίμων Υπαξιωματικών ΛΣ. 

Άρθρο 13 
Γ ενικές Διατάξεις 

1. Τα δικαιολογητικά των υποψηφίων Υπαξιωματικών 
που δεν κατατάχθηκαν διατηρούνται στο αρχείο της Υπη¬ 
ρεσίας για (6) μήνες και μετά καταστρέφονται, σύμφωνα 
με τις διατάξεις που ισχύουν κάθε φορά για την εκκαθά¬ 
ριση αρχείων, εκτός αν υπάρχει εκκρεμής σχετική δίκη. 

2. Η με αριθμ. 4141.13/3/99/13.5.1999 (877-Β') όμοια 
Απόφαση «Προσόντα και τρόπος εισαγωγής στη Σχολή 
Υπαξιωματικών ΛΣ», όπως τροποποίθηκε καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Ιανουάριου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. ΔΥΠ - ΟΙΚ. 93 (5) 

Καθορισμός αποδέκτη και ανωτάτων επιτρεπτών ορίων 
ρυπαντών λυμάτων στην περιοχή Μουρούλια Ν. Αγίου 
Ευστρατίου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

Α) Την υγειον. Διάταξη Ε1 β/221/65 «περί διαθέσεως λυ¬ 


μάτων και βιομηχανικών αποβλήτων» όπως τροποποιήθη¬ 
κε με τις όμοιες Γ1/17831/7.12.1971 και Γ4/1305/ 
2.8.1974. 

Β) Την αρ. οικ.5673/400/1997 ΦΕΚ 192/Β' άρθρο 6 παρ. 
2 Υπουργική Απόφαση «Μέτρα και όροι για την επεξερ¬ 
γασία αστικών λυμάτων». 

Γ) Την από 17.11.2000 γνωμοδότηση της Επιτροπήςτου 
άρθρου 6 της Ε1 β/221/65 υγειον. Διάταξης που συγκρο¬ 
τήθηκε με την ΔΥΠ 5009/2000 απόφαση Νομάρχη Λέ¬ 
σβου. 

Δ) Το αρ. πρωτ. 704/9.6.2000 έγγραφο Κοινότητας Αγί¬ 
ου Ευστρατίου, αποφασίζουμε: 

1. Υπέρ του καθορισμού των χρήσεων των νερών της 
θαλάσσιας περιοχής «Μουρούλια» κατάλληλη για αλιεία 
εδωδίμων οστρακόδερμων, κολύμβησης και κάθε άλλης 
χρήσης πλην της περιοχής σε απόσταση 350 μ. από την 
εκβολή του αγωγού λυμάτων. 

2. Καθορίζουμε τους κατωτέρω ειδικούς όρους που 
πρέπει να πληρούν τα λύματα που έχουν σαν αποδέκτη τη 
θαλάσσια περιοχή «Μουρούλια». 

Α) θα πρέπει να υφίστανται μείωση του ΒΟΩ5 τουλάχι¬ 
στον 20% και αιωρουμένων στερεών 50%. 

Τα όρια αυτά θα ισχύουν για ογκομετρική παροχή πιαχ 
40πι 3 

Τα παραπάνω όρια θα επιτυγχάνονται με πρωτοβάθμια 
επεξεργασία. 

Θα πρέπει να υπάρχει φρεάτιο δειγματοληψίας επισκέ- 
ψιμο. 

Η διάθεση των λυμάτων θα γίνεται με αγωγό ικανού μή¬ 
κους σε βάθος τουλάχιστον 25 μ. και από την πλαζ άνω 
των 950 μ. 

Οι εργαστηριακές αναλύσεις θα γίνονται σε μέσο 
24ώρο δείγμα και με Ενότητα σύμφωνα με τη (β) σχετική. 

Οι διαθέτοντες λύματα θα πρέπει να διατηρούν βιβλίο 
αναλύσεων. 

Μέθοδοι αναλύσεων ορίζονται οι μέθοδοι των ελληνι¬ 
κών προτύπων (ΕΚΟΤ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 5 Ιανουάριου 2001 
Ο Νομάρχης κ.α.α. 

Ο Αντινομάρχης α' ΕΛΕΥΘΕΡΙΟΣ ΒΟΓΙΑΤΖΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αριθ. 23313/1.6.2000 απόφαση του Γενικού Γραμ¬ 
ματέα Περιφέρειας Αττικής, που δημοσιεύθηκε στο ΦΕΚ 
822/ 6.7.2000 τ. Β' και στη διάταξη 1 του διατακτικού μέ¬ 
ρους αυτής, διορθώνεται ως εξής: 

1. Συστήνουμε στο Δήμο Ιλίου του Νομού Αττικής ίδιο 
Νομικό Πρόσωπο με το όνομα «Παιδικοί και Βρεφονηπια¬ 
κοί Σταθμοί Δήμου Ιλίου» το οποίο διέπεται από τις διατά- 
ξειςτου άρθρου 203του Π.Δ. 410/95 (Δ.Κ.Κ.). 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




